CELEX: 62012TN0203
Language: ro
Date: 2012-05-16 00:00:00
Title: Cauza T-203/12: Acțiune introdusă la 16 mai 2012 — Alchaar/Consiliul

21.7.2012   
            
            
               RO
            
            
               Jurnalul Oficial al Uniunii Europene
            
            
               C 217/24
            
         Acțiune introdusă la 16 mai 2012 — Alchaar/Consiliul
   (Cauza T-203/12)
   2012/C 217/52
   Limba de procedură: franceza
   
      Părțile
   
   
      Reclamant: Mohamad Nedal Alchaar (Alep, Siria) (reprezentant: A. Korkmaz, avocat)
   
      Pârât: Consiliul Uniunii Europene
   
      Concluziile
   
   Reclamantul solicită Tribunalului:
   
               —
            
            
               anularea, în măsura în care aceste acte îl vizează pe reclamant:
               
                           —
                        
                        
                           a Regulamentului de punere în aplicare 1244/2011 din 1 decembrie 2011;
                        
                     
                           —
                        
                        
                           a Deciziei 2011/782/PESC, astfel cum a fost modificată și completată până în prezent, în special prin Decizia de punere în aplicare 2012/37/PESC, prin Decizia 2012/122/PESC, prin Decizia de punere în aplicare 2012/172/PESC și prin Decizia 2012/206/PESC;
                        
                     
                           —
                        
                        
                           a Regulamentului 36/2012 al Consiliului din 18 ianuarie 2012, astfel cum a fost modificat și completat până în prezent, în special prin Regulamentul de punere în aplicare 55/2012, prin Regulamentul 168/2012 și prin Regulamentul de punere în aplicare 266/2012;
                        
                     
                           —
                        
                        
                           orice acte viitoare care au valoarea unei modificări sau a unei completări a Deciziei 2011/782/PESC și a Regulamentului 36/2012 al Consiliului;
                        
                     
         
               —
            
            
               anularea deciziei Consiliului cuprinsă în comunicarea acestuia din 16 martie 2012 destinată reclamantului, în măsura în care menține înscrierea sa pe listele în litigiu;
            
         
               —
            
            
               obligarea Consiliului la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă două motive.
   
               1.
            
            
               Primul motiv întemeiat pe încălcarea drepturilor fundamentale și a garanțiilor de procedură, în special a dreptului la apărare, a obligației de motivare și a principiului unei protecții jurisdicționale efective, întrucât reclamantul nu ar fi primit o notificare formală a înscrierii sale pe lista persoanelor sancționate, iar motivele înscrierii sale indicate în actele atacate nu ar fi suficiente pentru a justifica sancțiunile.
            
         
               2.
            
            
               Al doilea motiv întemeiat pe o încălcare a dreptului de proprietate și a libertății economice.